Държавен вестник, бр. 54, 2010 г., стр. 40

СТР.  40	
Д Ъ Р Ж А В Е Н  В Е С Т Н И К 	
БРОЙ  54
2.2.16.4. проследяването състоянието на болните 
с цел да се предотвратят или да се лекуват свое­
временно усложненията на основното заболяване 
и/или придружаващите го усложнения;
2.2.16.5. проследяването състоянието на стабили­
зираните болни и навременната промяна в терапев­
тичното поведение в амбулаторни условия или при 
необходимост с предложение за хоспитализация;
2.2.16.6. отчитането на извършената от персо­
нала на клиниката (отделението) работа;
2.2.16.7. снабдяването на клиниката (отделе­
нието) с необходимите лекарствени продукти, 
медицински изделия и консумативи за лечението 
на посочените заболявания и техните усложнения;
2.2.16.8. отчитането на изразходваните при 
лечението лекарствени продукти, медицински 
изделия и консумативи;
2.2.16.9. предприемането на мерки за предотвра­
тяване на трансмисивни инфекции при условията 
на работа с кръв и други биологични материали.
2.3. Медицинска сестра в клиниката (отделе­
нието) по нефрология 
2.3.1. медицинската сестра:
2.3.1.1. има важна роля при лечението на бол­
ните с парентерално аплициране на антибиотици, 
цитостатици, кортикостероиди, диуретици, анти­
коагуланти, еритропоетин, електролити и други 
лекарствени продукти; 
2.3.1.2. активно участва в обучението на пациен­
тите за промяна в стила им на живот – хранителен 
режим, вредни навици, физическа активност; 
2.3.1.3. следи непрекъснато състоянието на 
пациентите за евентуални промени или поява на 
животозастрашаващи усложнения;
2.3.1.4. трябва да умее да предотвратява нера­
зумни реакции на пациента, породени от неговото 
заболяване, както и да полага усилия да се сведе до 
минимум стресът на пациентите от предстоящото 
лечение и манипулации;
2.3.1.5. подготвя пациента и асистира на лекаря 
при провеждане на някои специфични манипулации;
2.3.1.6. приема новоприетите болни, извърш­
ва санитарната им обработка и ги подпомага в 
настаняването им в болничната стая; запознава 
пациентите с правилника за вътрешния ред, 
дневния режим, разположението на лекарските 
кабинети, кабинетите за изследване, лабораториите, 
манипулационните, санитарните възли; подпомага 
пациента в адаптацията му в болничната среда; 
подготвя болните и болничните стаи за визитация 
и участва в нея с лекуващия лекар;
2.3.1.7. организира и осигурява болничните гри­
жи за тежко болни на легло; при екзитус организира 
процедурите по своевременното изнасяне на трупа; 
описва и съхранява ценностите на починалия и ги 
предава на старшата медицинска сестра или на 
близките на болния по установения ред;
2.3.1.8. изпълнява всички назначения и инструк­
ции на лекуващия лекар, касаещи пациентите, 
като своевременно го информира за извършеното 
и за евентуални затруднения; подпомага лекува­
щия лекар при провеждане на изследванията и 
повикване на консултанти;
2.3.1.9. измерва температура, ръст, тегло, 
пулс, артериално налягане и диуреза и ги нанася 
в температурния лист, провежда парентерални 
манипулации;
2.3.1.10. изписва, получава, разпределя, раздава 
и заприходява предписаните лекарствени продукти; 
прави превръзки след назначение;
2.3.1.11. води съответната документация за 
медицински сестри (рапортна книга, тетрадка за 
визитации, тетрадка за назначения, табели за из­
писани лекарства и санитарни материали); 
2.3.1.12. поръчва, разпределя и раздава храна­
та на болните според назначените диети; следи 
за изрядна хигиена в кухненския офис; следи за 
опазване на болничното имущество;
2.3.1.13. асистира при провеждането на проце­
дурите ПББ и при плазмен обмен; 
2.3.1.14. отговаря за апаратурата, лекарствените 
продукти и медицинските изделия, използвани при 
лечението на пациентите;
2.3.2. старшата медицинска сестра:
2.3.2.1. организира, ръководи и контролира 
работата на медицинските сестри и санитарите 
в клиниката;
2.3.2.2. организира и следи за квалификацията 
на кадрите, за които отговаря, подбира и пред­
лага на началника на клиниката нови кадри за 
назначаване;
2.3.2.3. изписва, получава и контролира из­
разходването на всички лекарствени продукти и 
медицински изделия и консумативи за лечението 
на пациентите;
2.3.2.4. изготвя ежедневни, седмични и месечни 
справки за изразходваните материали и лекар­
ствени продукти; 
2.3.2.5. изработва, актуализира и следи за из­
пълнението на работния график на медицинските 
сестри и санитарите;
2.3.2.6. контролира и отговаря за санитарно-
хигиенното състояние в клиниката (отделението);
2.3.2.7. отговаря в материален аспект за иму­
ществото на клиниката и за получаваните лекар­
ствени продукти и медицинските изделия, участва 
в главни визитации и на лекарския рапорт;
2.3.2.8. следи за спазването на трудовата дис­
циплина от страна на медицинските сестри и 
санитарите;
2.3.2.9. е пряко подчинена на началника на 
клиниката (отделението) по нефрология и на 
главната медицинска сестра;
2.3.3. медицинските сестри, които работят в 
клиниката (отделението) по нефрология, трябва 
да са с образователно-квалификационна степен 
„бакалавър“ или с приравнената на нея степен „спе­
циалист по“; в клиниката (отделението) могат да 
работят и медицински сестри, които имат диплома 
за полувисше или средно специално образование;
2.3.4. старша медицинска сестра в клиника 
(отделение) може да бъде лице с образовател­
но-квалификационна степен „бакалавър“ или 
„магистър“ по специалността „Управление на 
здравните грижи“.
V. Специфични права и задължения на бъ­
бречно болния 
1. Бъбречно болният пациент има право да 
бъде запознат подробно с характера на заболява­
нето си, както и за всички етапи от диагнозата 
и лечението си.
1.1. Пациентът дава писмено своето инфор­
мирано съгласие след подробна информация от 
лекуващия лекар и медицинска сестра относно: